b'\n_START_ARTICLE_\nJustin Smith\n_START_SECTION_\nNFL-ura\n_START_PARAGRAPH_\nCincinnati Bengals varasi Missourin yliopiston joukkueessa yliopistojalkapalloa pelanneen Smithin vuoden 2001 NFL:n varaustilaisuudessa ensimm\xc3\xa4isell\xc3\xa4 kierroksella, koko tilaisuuden nelj\xc3\xa4nten\xc3\xa4 pelaajana. H\xc3\xa4n pelasi Bengalsissa seitsem\xc3\xa4n kauden ajan, kunnes teki vuonna 2008 vapaana pelaajana sopimuksen San Francisco 49ersin kanssa._NEWLINE_49ersissa Smith nousi uudelle tasolle, ja valittiin NFL:n t\xc3\xa4hdist\xc3\xb6otteluun Pro Bowliin viisi kertaa per\xc3\xa4kk\xc3\xa4in vuosina 2009\xe2\x80\x932013. Jotkut asiantuntijat pitiv\xc3\xa4t h\xc3\xa4nt\xc3\xa4 jopa mahdollisena ehdokkaana vuoden parhaaksi puolustavaksi pelaajaksi._NEWLINE_Kauden 2014 j\xc3\xa4lkeen Smith ilmoitti lopettavansa ammattilaisuransa.'